Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 366/12/7706	Poprad, 5.3.2014
EEČ : 2-57-27-2014

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b/ Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.10.2012, spisová značka 1 Pv 366/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
preto že, ako manžel XXXXX, nar. XXXXX, trvale bytom XXXXX, ul. XXXXX, matky mal. XXXXX, nar. XXXXX, trvale bytom XXXXX, XXXXX, žiaka 8. ročníka Základnej školy s materskou školou vo XXXXX okres XXXXX, s ktorou sa spoločne podieľa na výchove mal. XXXXX a s ktorým žije v spoločnej domácnosti, aj napriek vykonaným opatreniam zo strany školy z nedbanlivosti nezabezpečil účasť mal. XXXXX na výchovnovzdelávacom procese v školskom roku 2011/2012, čím došlo k tomu, že maloletý XXXXX za obdobie od 06.09.2011 do 04.06.2012 vymeškal 114 vyučovacích hodín ako neospravedlnených.

Uznesením prokurátora Okresnej prokuratúry XXXXX zo dňa 8.10.2012, spisová značka 1 Pv 366/12/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátorka Okresnej prokuratúry v Poprade uznesením sp. zn. 1 Pv 366/12/7706-13 zo dňa 08.10.2012, ktoré nadobudlo právoplatnosť dňa 26.10.2012, podľa § 216 ods. 1 Trestného poriadku podmienečne zastavila trestné stíhanie obvineného XXXXX za prečin ohrozovania mravnej výchovy mládeže podľa § 211 ods. 1 písm. b/ Trestného zákona.

	Podľa § 216 ods. 2 Trestného poriadku bola obvinenému určená skúšobná doba v trvaní 12 (dvanásť) mesiacov.

	Zároveň podľa § 216 ods. 4 Trestného poriadku bolo obvinenému uložené primerané obmedzenie, spočívajúce v tom, aby počas plynutia skúšobnej doby zabezpečil riadnu školskú dochádzku maloletého XXXXX.  

Skúšobná doba uplynula dňa  26.10.2013. 

V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.  

Po uplynutí skúšobnej doby bolo správanie sa obvineného XXXXX počas podmienečného zastavenia trestného stíhania preverené vyžiadaním správy o povesti z miesta bydliska, správy z Okresného úradu XXXXX, Odboru všeobecnej vnútornej správy, či nebol postihovaný za priestupok, správy zo školy, ako aj vyžiadaním odpisu z registra trestov.

Zo zabezpečených podkladov vyplýva, že obvinený v priebehu skúšobnej doby viedol riadny život, nebol súdom odsúdený za trestný čin, pričom postihnutý bol len za priestupok na úseku dopravy - používanie bezpečnostných pásov a zo školy, ktorú navštevuje maloletý XXXXX bola doručená správa, že došlo náprave v školskej dochádzke XXXXX v školskom roku 2012/2013, kedy vymeškané hodiny mal ospravedlnené. Z uvedeného vyplýva, že obvinený splnil zákonom stanovené podmienky na vydanie osvedčujúceho rozhodnutia. 

	Z týchto dôvodov bolo potrebné rozhodnúť o osvedčení sa obvineného XXXXX v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry v Poprade do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Dudášová Borošová
prokurátorka